cyanic-selkie/wikianc huggingface dataset:
Թայպեյ
Թայպեյ 101
Թայպեյ 101-ը, ինչպես կարելի է ենթադրել անունից, 101-հարկանի նշանավոր երկնաքեր է, որն աշխարհում ամենաբարձրն էր, երբ կառուցվեց 2004 թվականին։ Այն կրեց աշխարհի ամենաբարձր շինության տիտղոսը վեց տարի՝ զիջելով այն Դուբայում գտնվող Բուրջ Խալիֆային։ Թայպեյ 101-ն ունի 509 մետր բարձրություն՝ լինելով աշխարհում առաջին շինությունը, որն ունի ավելի քան կես կիլոմետր բարձրություն։ Կառուցված լինելով որպես թայֆուններին ու երկրաշարժերին դիմակայող պատնեշ՝ երկնաքերի դիզայնը կառուցված է ինժեներական բազում նորարար գաղափարների վրա, որոնք առիթ են դարձել, որ այն արժանանա մի շարք միջազգային մրցանակների։ Թայպեյ 101-ը մինչ օրս շարունակում է մնալ աշխարհի ամենաբարձր շինություններից մեկը և վավերացված է LEED ծրագրի կողմից որպես աշխարհի ամենաբարձր «կանաչ» շինություն։ Դրա առևտրի կենտրոնն ու բացօթյա և փակօթյա աստղադիտարանները արժանացել են ամբողջ աշխարհի այցելուների ուշադրությանը, իսկ Թայպեյ 101-ի ամենամյա ամանորյա հրավառությունների ցուցադրությունը միջազգային հեռարձակումների մեջ ունի իր պատվավոր տեղը։
Թատերական արվեստ
Թայպեյի Ազգային թատրոնն ու համերգասրահը գտնվում է Ազատության հրապարակում։ Այստեղ ելույթներ են ունենում թե՛ տեղական, թե՛ միջազգային տարբեր դերասաններ։ Մյուս հայտնի համերգասրահներն են Ճոնշանն ու Սուն Յաթ-Սենի հուշահամալիրը։
Ներկայումս գործում է նաև Թայպեյի գեղարվեստի կենտրոնը, որը բացվել է 2016 թվականին ։ Կենտրոնը գտնվում է Թայպեյի հայտնի Շիլին շուկայի մոտ և ունի 3 տարբեր թատրոն՝ բազմաշաբաթյա մեծածավալ միջոառումների համար։ Կենտրոնի ճարտարապետական տեսքն ընտրվել է 2009 թվականին միջազգային մրցույթի արդյունքում ։ Բացի վերոնշյալ կենտրոններից՝ ներկայումս դեռ կառուցման փուլում են գտնվում ևս 2 շինություններ՝ Թայպեյի քաղաքային թանգարանն ու երաժշտական կենտրոնը ։
Առևտուր և հանգիստ
Թայպեյը հայտնի է իր բազմաթիվ գիշերային շուկաներով, որոնցից ամենահայտնին Շիլինի գիշերային շուկան է համանուն թաղամասում։ Շուկայի մերձակա փողոցները չափազանց մարդաշատ են մասշտաբային միջոցառումների ժամանակ։ Շուկաները բացում են իրենց դռները կեսօրից հետո և գործում են անգամ նույնիսկ կեսգիշերից հետո։ Շուկաներում հիմնականում վաճառվում են հագուստ, մթերք և սպառողական ապրանքներ։
Դեռևս 1930-ականներից առևտրի ու զվարճանքների ամենահայտնի վայրերից է Սիմենդինը։ Այստեղ են գտնվում Կարմիր թատրոնը, ինչպես նաև քաաքի համերգասրահներից մեկը։ Նաև կան բազում ժամանակակից շենքեր՝ կարաոկեներ, կինոթատրոններ, էլեկտրոնային խանութներ, ռեստորաններ ու հագուստի խանութներ։ Այս հատվածում հատկապես կարելի է տեսնել երիտասարդների, այդ պատճառով էլ կոչվում է Թայպեյի «Հարաձյուկու» ։
Թայպեյը հայտնի է նաև իր կանաչ տարածքներով և այգիներով։ Քաղաքում և դրա շրջակայքում կան շատ այգիներ ու անտառածածկ տարածքներ, որոնցից են Յանմինշան ազգային պարկը, որը հատկապես հռչակված է բալենիներով, հիդրոթերմալ հանքավայրերով և ծծումբի հանքավայրերով։ Յանմինշանում եղել է Չան Կայշիի ամառային նստավայրը, տարբեր օտարազգի դիվանագետների բնակության վայրը, ծառայել է նաև որպես ներկայումս չգործող Չինաստանի Հանրապետության Ազգային ժողովի նստավայրը։ 1914 թվականին հիմնվել է նաև Թայպեյի կենդանաբանական այգին՝ 165 հեկտար տարածքով։ Մյուս հայտնի վայրերից են Բիթանը՝ նավարկության և ջրային մարզաձևերի համար, և Թամսուեյը, որը հայտնի լողափ է։
Տաճարներ
Թայպեյն ունի բազում տաճարներ՝ նվիրված տարբեր աստվածների՝ Չինական ազգային կրոնից, դաոսականությունից և Չինական բուդդայականությունից։ Բանգկա Լունշան տաճարը (艋舺龍山寺), որը կառուցվել է 1738 թվականին և գտնվում է Վանխուա թաղամասում, իր վրա կրում է հարավչինական ճարտարապետության հետքը։ Այս տաճարը՝ Ցինշուեյ (艋舺清水巖) և Ցինշան (艋舺青山宮）Վանխուայի հիմնական այցեքարտն են։
Մյուս հայտնի տաճարներից են Բաօանը (大龍峒保安宮), Սիա Հայ քաղաքի աստծո տաճարը (大稻埕霞海城隍廟), որը նույնպես ազդվել է Հարավային Չինաստանի՝ մասնավորապես Ֆուծիենի ճարտարապետությունից ։ Գրեթե նույն ճարտարապետությամբ է կառուցված նաև դեռևս Ցին կայսրության օրոք՝ 1879 թվականին, հիմնված Թայպեյի կոնֆուցիական տաճարը ։ Թայպեյի փողոցներից մեկը՝ Սինշենի հարավային մայրուղին, ստացել է «Ճանապարհ դեպի դրախտ» անվանումը նրա համար, քանզի այս հատվածում են կենտրոնացված քաղաքի տաճարների, եկեղեցիների ու մզկիթների մեծ մասը ։
Բացի մեծ տաճարներից՝ քաղաքում տարածված են նաև աստվածներին նվիրված փոքր, բացօթյա սրբատեղիները, որոնց կարելի է հանդիպել ճանապարհներին, այգիներում կամ թաղամասերում։ Շատ առանձին տներ կամ ընկերություններ երբեմն նույնպես ունենում են առանձին փոքրիկ սրբավայրեր՝ մոմերով ու տարբեր արձանիկներով։ Օրինակ՝ որոշ ռեստորաններ հնարավոր է ունենան Խոհանոցի աստծոն նվիրված փոքրիկ սրբատեղի՝ ռեստորանային բիզնեսում հաջողություններ ունենալու համար ։
Փառատոններ և միջոցառումներ
Թայպեյում անցկացվում են մի շարք ամենամյա փառատոններ։ Վերջին տարիներին մի շարք փառատոններ, օրինակ՝ Կրկնակի տասնօրյակի փառատոնը, սկսել են տոնել Թայվանի այլ քաղաքներում ևս՝ ըստ այբբենական հերթականության։
Երբ գալիս է Նոր տարվա գիշերը՝ ըստ արևային օրացույցի, հազարավոր մարդիկ շտապում են Թայպեյի ՍԻնյիյ թաղամաս՝ ողջ գիշեր շարունակվող փողոցային ցուցադրությունների, բացօթյա համերգների մասնակից դառնալու համար։ Այդ արարողությունների ամենահիշարժան մասը ամանորյա հետհաշվարկն է, որից հետո կեսգիշերին Թայպեյ 101-ի մոտ տեղի են ունենում աշխարհի ամենագեղեցիկ ու երկար հրավառությունները։
Կրկնակի Տասնօրյակի տոնին (Double Ten day), որը Թայվանի ազգային օրն է, հայրենասիրական միջոցառումներ են տեղի ունենում Նախագահական շենքի առջև։ Այլ հայտնի տոներից են Մահացածների ոգեկոչման, Վիշապանավակների և Լուսնի տոները ։
Կառավարումը
Քաղաքը կառավարվում է քաղաքապետի կողմից, որն ընտրովի պաշտոն է 1967 թվականից ի վեր, երբ այն դարձավ կենտրոնական կառավարմամբ տարածք ։ Քաղաքապետն ընտրվում է չորս տարի ժամկետով, ուղղակի ընտրությունների միջոցով։
Հիմնվելով նախորդ տարիներին անցկացրած ընտրությունների վրա՝ կարելի է ասել, որ չնայած որոշակի տատանումներին՝ բնակիչները թեթևակի հակված են գոմինդանամետ ուժերին (կապույտ կոալիցիա) ։ Այնուամենայնիվ Ժողովրդավարական առաջադեմ կուսակցությունը (ԺԱԿ կամ կանաչների կոալիցիա) նույնպես մեծ աջակցություն է վայելում բնակիչների շրջանում ։
Կետագալան բուլվարը, որտեղ գտնվում են կառավարական մի շարք ինստիտուտներ, զանգվածային արարողությունների, մասնավորապես՝ երդմնակալության, ազգային արարողությունների, բողոքի ցույցերի, քաղաք այցելող օտարերկրյա պաշտոնյաների ընդունելության և հանրային միջոցառումների հիմնական վայրն է  ։
Աղբի վերամշակում
Թայպեյում աղբի վերամշակման համակարգն այնքան զարգացած է, որ շատ երկրներ փորձագետներ են ուղարկել Թայպել՝ այն ուսումնասիրելու համար։ Թայպեյում կա Վերամշակման հիմնադրամ, որը հասանելի է քաղաքի՝ աղբը հավաքող ու վերամշակող ընկերություններին։ Կառավարության կողմից գործածության մեջ են մտցվել աղբի վերամշակման բեռնատարներ՝ բնակչության շրջանում իրազեկվածությունը բարձրացնելու համար։ Այդ բեռնատարերից հնչում է դասական երաժշտություն (հատկապես՝ Բեթհովենի "Für Elise" (Էլիզայի համար) և Ֆեկլա Բոնդարժեվսկա-Բարանովսկայի «Աղախնի աղոթքը» ստեղծագործությունները), որն ազդարարում է մեքենաների մուտքը քաղաքի տարբեր համայնքներ ։ Ապրանք արտադրողները, վաճառողներն ու ներմուծողները, որոնց գործունեության արդյունքում առաջանում է վերամշակման ենթակա թափոն, որոշակի գումար են վճարում Վերամշակման հիմնադրամին, որն էլ օգտագործում է այդ միջոցները՝ քաղաքում աղբի վերամշակմամբ զբաղվող ընկերություններին սուբսիդիաներ տրամադրելու համար։ 1998-2008 թվականներին աղբի վերամշակումը Թայպեյում աճել է՝ 6%-ից հասնելով 32-ի ։ Այսպիսի առաջնընթացը հնարավորություն է տվել կառավարությանը՝ Թայպեյի՝ աղբի վերամշակման համակարգը ներկայացնել 2010 թվականի Շանհայի համաշխարհային ցուցադրությանը (Shanghai World Expo 2010):
Քաղաքային պլանավորում
Թայպեյին բնորոշ են ուղիղ փողոցները և արմտյան ճարտարապետության նմանությամբ կառուցված շենքերը ։ Քաղաքում թույլատրելի արագությունը 30 կիլոմետր/ժամն է։ Գծերը (որոնք ուղղահայաց են փողոցներին) և նրբանցքները (որոնք էլ զուգահեռ են փողոցներին) սկսվում են գլխավոր մայրուղիներից։
Քաղաքի զարգացումը սկսվել է արևմտյան թաղամասերից (դրանք մինչ օրս էլ համարվում են քաղաքի մշակութային սիրտը), քանի որ այստեղ զարգացած էր առևտուրը, վերջին տարիների զարգացման ծրագրերը գլխավորապես ուղղված են արևելյան թաղամասերին։
Վարչական բաժանում
Քաղաքը բաժանված է 12 վարչական շրջանների՝ թաղամասերի (區), որոնցից յուրաքանչյուրը բաժանվում է առանձին ավանների (urban villages - (里)), որոնք էլ իրենց հերթին բաժանվում են թաղերի (鄰): Ամենախիտ բնակեցված թաղամասերն են Դանը, Սոնշանը։
Տրանսպորտ
Հասարակական տրանսպորտը Թայվանի տրանսպորտային միջոցների շարքում կարևոր դեր ունի։ Թայպեյում դրանից օգտվում է բնակչության 34.1%-ը ։ Մասնավոր տրանսպորտը բաղկացած է մոտոռոլլերներից, ավտոմեքենաներից, տաքսիներից և հեծանիվներից։ Ժամանակի ընթացքում թայպեյցիների շրջանում մեծացել է հարգանքը՝ երթևեկության, ճանապարհային կանոնների նկատմամբ։
Մետրո
Թայպեյի մետրոն (կրճատ՝ MRT), որն իր մեջ ներառում է թե՛ մետրոն՝ իր վագոններով, թե՛ թեթև գնացքները, հիմնված է ավտոմատացման տեխնոլոգիաների վրա։ Ներկայումս քաղաքում կա մետրոյի 6 գիծ, որոնք դասակարգվում են ըստ գույների, համարների և պահեստային կայանների։ Բացի գնացքներից՝ մետրոյի համակարգւ ներառում է այլ օժանդակ տրանսպորտային միջոցներ, օրինակ՝ Մաօկոն Գոնդոլան, ընդհատակյա առևտրի կենտրոնները, այգիներն ու հրապարակները։
2017 թվականին նոր տրանսպորտային ուղղություն բացվեց՝ միացնելով Թայպեյի Թաօյուեն օդանավակայանը Նոր Թայպեյի հարևանությամբ գտնվող համանուն քաղաքին։ Իսկ 2020 թվականի հունվարի 31 -ին էլ Hitachi Rail Corporation-ը պաշտոնապես շահագործման հանձնեց Շրջանային գծի առաջին փուլը, որը նախատեսում էր 15.4 կիլոմետր անվարորդ երկարությամն ճանապարհ Շիսիճան կայարանի մոտ ։
Երկաթուղի
1983 թվականից սկսած՝ քաղաքի երկաթգծերը դարձվեցին ընդհատակյա՝ համաձայն Թայպեյի երկաթգծի նախագծի ։ 2007 թվականին բացվեց քաղաքի Արագընթաց երկաթգիծը։ Քաղաքում գործող ճեպընթացները, որոնք միացնում են Թայպեյը արևտյան հարևան քաղաքներին՝ Թաօյուեն, Սինչու, Տաիչուն, Չիայի, Թայնան, կրճատում են ճանապարհաժամանակը մոտ 60%-ով՝ ավանդական գնացքների կամ ավտոբուսների համեմատ ։
Ավտոբուս
Թայպեյում ավտոբուսը հիմնականում օգտագործվում է այն վայրերը հասնելու համար, որտեղ մետրո չկա ։ Քաղաքի մետրոյից օգտվողները կարող են օգտագործել EasyCard քարտերը՝ ավտոբուսից օգտվելիս զեղչեր ստանալու համար և հակառակը։ Թայպեյի ավտոբուսային համակարգում ամենահատկանշանանն այն է, որ այն բաղկացած է բազմաթիվ մասնավոր ընկերություններից, որոնք օգտվում են ավտոբուսային ուղիներից՝ կիսելով ուղեվարձերը։ Այս համակարգը ԱՄՆ-ում գործող ավտոբուսային համակարգի հակապատկերն է, որտեղ մասնավոր տրանսպորտային ընկերությունների փոխարեն հանրային ընկերություններ են։ Քաղաքի խոշոր կանգառներում՝ Թայպեյ կանգառում և Թայպեյի քաղաքապետարանի կանգառում տեղակայված են նաև միջքաղաքային մեծ ավտոբուսներ ։
Օդանավակայաններ
Միջազգային չվերթների մեծ մասը տեղի է ունենում Թաօյուեն քաղաքի մոտ գնտվող համանուն օդանավակայանից։ Թայպեյի Սոնշան օդանավակայանը, որը գտնվում է քաղաքի սրտում՝ Սոնշան թաղամասում, հիմնականում ծառայում է ներքին թռիչքների, ինչպես նաև դեպի Տոկյո, Սեուլ և ՉԺՀ-ում մոտ 15 քաղաքներ թռիչքների համար։
Տոմսային համակարգ
1994 թվականին՝ պայմանավորված Թայպեյի արագընթաց զարգացմամբ, պետական մարմինների կողմից որոշվեց «ստեղծել քաղաքակիրթ տրանսպորտային համակարգ Թայպեյի բնակիչների համար»։ 1999 թվականին դրա համար ընտրվեց Mitac կոնսորցիումը, որի մասն է կազմում Թալես (Thales) տրանսպորտային համակարգը։ 2005 թվականին Թալեսը վերընտրվեց՝ վերակազմավորելով Թայպեյի տրանսպորտային համակարգն ու ստեղծելով ուղեվարձի գանձման բացառապես անշփում, ավտոմատ մեխանիզմ, որն իր մեջ ներառում է մետրոյի 116 կայարան, 5.000 ավտոբուս և մեքենաների 92 կայանատեղի։
Կրթություն
Թայպեյում կա 24 համալսարան և Թայպեյի ազգային ակադեմիան (Academia Sinica), որը զբաղվում է միջազգային հետբուհական կրթական ծրագրերով։
Թայպեյի ազգային համալսարանը (Tai-Da) հիմնադրվել է 1928 թվականին՝ Ճապոնական կառավարման շրջանում։ Այս համալսարանը տվել է քաղաքական ու քաղաքական մի շարք առաջնորդների։ Թե՛ կապույտների (գոմինդանականներ), թե՛ կանաչների (Ժողովրդական առաջադեմ կուսակցության կողմնակիցներ) քաղաքական շարժումների հիմքերը դրվել են հենց այս համալսարանի տարածքում։ Համալսարանն ունի 4 մասնաշենք Մեծ Թայպեյում (ներառյալ՝ Նոր Թայպեյ) և ևս 2-ը Նանթոու շրջանում։ Համալսարանն ունի իրեն պատկանող ֆերմաներ, անտառներ և հիվանդանոցներ, որոնք օգտագործվում են հետազոտական նպատակներով, իսկ Թայպեյի ազգային համալսարանի հիվանդանոցը բժշկական հետազոտությունների համաշխարհային առաջատար կենտրոններից է ։
Թայպեյի ազգային նորմալ համալսարանը (National Taiwan Normal University կամ Shi-Da)) նույնպես հիմնվել է ճապոնացիների կառավարման ժամանակաշրջանում։ Ի սկզբանե հիմնվել է որպես Թայհոկույի քոլեջ անվամբ 1922 թվականին, 1946 թվականին Գոմինդանի կողմից դարձել է ուսուցիչների վերապատրաստման կենտրոն։ Այդ ժամանակից սկսած համալսարանը դարձել է համընդգրկում միջազգային համալսարան։ Այն հատկապես հայտնի է հումանիտար գիտությունների իր ուժեղ ծրագրերով ու միջազգային կրթությամբ, իսկ ողջ աշխարհում հայտնի է որպես մանդարինի՝ պարզեցված չինարենի ուսուցման կենտրոն, որն ամեն տարի ընդունում է հազարավոր ուսանողների՝ աշխարհի տարբեր երկրներից։
Սպորտ
Լինելով ճապոնացիների ու ամերիկացիների շարունակական ազդեցության ներքո՝ զարմանալի չէ, որ Թայպեյում ամենատարածված սպորտաձևերն են բեյսբոլն ու բասկետբոլը։ Թայպեյը, ինչպես և աբողջ Թայվանը, հատկապես մեծ հռչակ է վայելում բեյսբոլի ոլորտում, հետևաբար այն հաճախ հյուրընկալում է Բեյսբոլի Ասիայի առաջնությունը։
ԶԼՄ
Լինելով մայրաքաղաք՝ Թայպեյում են գտնվում երկրի հեռուստաընկերությունների ու թերթերի գլխավոր կենտրոնները։ Հեռուստատեսային հայտնի ընկերություններից են CTV MyLife, Dimo TV, China Television, FTV News, Formosa TV, Gala Television և այլն։ Թերթերից են The China Post, China Times, DigiTimes, Kinmen Daily News, Liberty Times, Mandarin Daily News, Matsu Daily, Min Sheng Bao, Sharp Daily, Taipei Times, Taiwan Daily, Taiwan News, Taiwan Times և United Daily News և այլն։
Միջազգային հարաբերություններ
Թայպեյը հանդիսանում է Գլոբալ 21 քաղաքների ասիական ցանցի անդամ։
Քույր քաղաքներ
Թայպեյի քույր քաղաքներն են ՝
Ծանոթագրություններ
Կատեգորիա:Թայվան Կատեգորիա:Թայվանի քաղաքներ Կատեգորիա:Ասիայի մայրաքաղաքներ Կատեգորիա:Ասիայի մայրաքաղաքներ Կատեգորիա:Մայրաքաղաքներ Կատեգորիա:Թայվան Կատեգորիա:Ասիայի քաղաքներ Կատեգորիա:Չինաստանի քաղաքներ Կատեգորիա:Համալսարանական քաղաքներ
Իոսեր
Իոսեր (Иосер), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վեսլյանա գետի ձախ ափին 138 կմ հեռավորության վրա։ Գետի երկարությունը կազմում է 16 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մեծ պասի կիրակիներ
Մեծ պասի կիրակիներ, Մեծ պասի շրջան, ուր ամեն կիրակին ունի իր խորհուրդը և բոլորը միասին ներկայացնում են Եդեմական պարտեզից մինչև Գողգոթա տանող ճանապարհը։ Մեծ Պասն ունի յոթ կիրակի՝ Բուն բարեկենդան, Արտաքսում, Անառակի, Տնտեսի, Դատավորի, Գալստյան և Ծաղկազարդ ։
Բուն բարեկենդան
Մեծ պահքի առաջին կիրակին կոչվում է Բուն բարեկենդան։ Ըստ Հայ Առաքելական եկեղեցու, պասի բոլոր շաբաթների կամ շրջանների նախընթաց օրը, բացառությամբ Ծննդյան պասի, միշտ կիրակի է լինում և կոչվում է բարեկենդան։ Մեծ պասի նախընթաց օրն էլ կոչվում է Մեծ կամ Բուն բարեկենդան ։ Բարեկենդանը մարդու երջանկության հիշատակն է, որը դրախտում վայելում էին Ադամն ու Եվան։ Այն նաև դրախտային կյանքի օրինակն է, որտեղ մարդուն արտոնված էր ճաշակել բոլոր պտուղները, բացառությամբ բարու և չարի գիտության ծառի պտղից, որը պահքի խորհրդանիշն է։ Բարեկենդանն առաքինությունների արտահայտություն է։ Այդ օրը մարդիկ սգից անցնում են ուրախության, չարչարանքից` խաղաղության։ Այս ընկալմամբ է, որ յուրաքանչյուր քրիստոնյա հոգու խոնարհումով, ապաշխարությամբ, պահքով և ողորմության հույսով  սկսում է Մեծ պահքի ճանապարհը ։
Արտաքսման կիրակի
Մեծ Պահքի երկրորդ կիրակին կոչվում է Արտաքսման։ Օրվա խորհրդի և անվան մասին Աստվածաշունչ մատյանի Ծննդոց Գրքում գրված է. «…Եվ արտաքսեց նրան Աստված Եդեմի պարտեզից, որպեսզի մշակի հողը, որից և ստեղծվել էր» (Ծննդ. 3:23) :Այն հիշեցնում է անհնազանդության պատճառով Ադամի Դրախտից արտաքսման, ինչպես նաև մեղքի ու մահվան դառնության ճաշակման մասին։ Օրվա շարականը այդ դրվագի եղերերգությունն է.
Նախապատմությունը հետևյալն է. մարդն (Ադամ) ունկնդիր լինելով Սատանայի խաբեբայական խոսքերին, պատվիրանազանց գտնվելով` համտեսեց արգելված պտղից։ Որպես պատիժ, մարդն իհարկե, անմիջապես չմահացավ, սակայն զրկվեց Աստծո կողմից շնորհված անմահությունից և անիծվեց։ Այսուհետ, մարդն իր քրտինքով պետք է վաստակի օրվա հացը և կինը պետք է ցավով ու տառապանքով զավակ ունենա և վերջում էլ ասվեց նրան. «...հող էիր և հող կդառնաս»(Ծննդ.3.19)
Անառակ որդու կիրակի
Մեծ Պահքի երրորդ կիրակին կոչվում է Անառակի, ըստ Ղուկասի Ավետարանում հիշատակվող անառակ որդու մասին պատմող առակի` (տես Ղուկ. 15:11-32)
Տնտեսի կիրակի
Մեծ Պահքի չորրորդ կիրակին կոչվում է Տնտեսի՝ ըստ այդ օրվա խորհուրդը բացատրող անիրավ տնտեսի առակի։ «Անիրավ մամոնայից ձեզ համար բարեկամ արեք» (Ղուկ. ԺԶ 9)։ Առակը հիշատակում է միայն Ս. Ղուկաս ավետարանիչը։ Առակի բովանդակությունը հետևյալն է.
Դատավորի կիրակի
Մեծ պահքի հինգերորդ կիրակին կոչվում է Դատավորի։ Այս օրվա խորհուրդը բացատրում է այրի կնոջ և դատավորի մասին առակը.
Ծաղկազարդ
Մեծ պահքի յոթերորդ կիրակին կոչվում է Ծաղկազարդ։ Ծաղկազարդը (ծառզարդար, ծառկոտրուկ) գարնանային բացօթյա տոնախմբությունների սկիզբն ազդարարող եկեղեցական և ժողովրդական տոն է։ Կատարվում էր Զատկից մեկ շաբաթ առաջ՝ ի հիշատակ Քրիստոսի «Երուսաղեմ մտնելու օրվա»։ Ծաղկազարդի օրը հայոց եկեղեցիները զարդարվում են ուռենու ճյուղերով, առավոտյան կատարվում է ժամերգություն և Անդաստանի կարգ, որից հետո օրհնված ճյուղերը բաժանվում են հավատացյալ ժողովրդին, որոնք պահվում էին մինչև հաջորդ ծաղկազարդ։
Ծանոթագրություններ
Կատեգորիա:Քրիստոնեական ծիսակատարություններ
Պրիմիուսկի (Կույբիշևի շրջան)
Պրիմիուսկի (Примиусский), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կույբիշևի գյուղական համայնքի կազմի մեջ։
Կատեգորիա:Ռոստովի մարզի Կույբիշևի շրջանի բնակավայրեր Կատեգորիա:Ռուսաստանի խուտորներ
(1937) Լոկառնո
(1937) Լոկառնո (Locarno), աստերոիդ աստերոիդների հիմնական գոտում։ Հայտնաբերվել է 1973 թվականի դեկտեմբերի 19-ին Պաուլ Վիլդի կողմից Ցիմերվալդում ։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նույնպես մարդիկ են
«Նույնպես մարդիկ են» («Тоже люди»), 1959 թվականի խորհրդային կարճամետրաժ ֆիլմ։ Պատմական կինովել է, որը նկարահանել է ռեժիսոր Գեորգի Դանելիան   Լև Տոլստոյի «Պատերազմ և խաղաղություն» վեպի մի հատվածի հիման վրա։
Սյուժե
Գիշեր, ձմեռային անտառ, 1812 թվական։ Խարույկի շուրջ նստած շիլա են ուտում երեք ռուս զինվոր՝ երիտասարդ Զալետաևը, տարեց բեղավորն ու  միջին տարիքի կարմրահերը։ Զալետաևը կարծում է, որ ինքը «Պոլեոնին երկու անգամ գերեվարել է»։ Ավագ զինվորները բարեհամբույր ծաղրում են նրան և պառկում քնելու։ Հանկարծ թփերի հետևից դուրս են գալիս երկու մրսած, սոված, բոբիկ ֆրանսիացի զինվորներ, որոնք հեռացել են իրենց զորամասից։ Ուշաթափված սպային ռուսները տանում են գնդապետի մոտ, իսկ նրա դողացող ընկերոջը հյուրասիրում են շիլա ու օղի։ Ջերմացած  ֆրանսիացին երգում է մի երգ, Զալետաևը ձայնակցում է նրան։ Ֆրանսիացի զինվորը քնում է նրա ծնկների վրա։ «Նույնպես մարդիկ են»,- բացականչում է տարեց զինվորը և ծածկում նրան իր պարկով՝ վերմակի փոխարեն։ Զալետաևը նայում է աստղային երկնքին և ուրախությամբ հառաչում։
Արտաքին հղումներ
Կատեգորիա:1959 ֆիլմեր Կատեգորիա:Գեորգի Դանելիայի ֆիլմեր Կատեգորիա:Լև Տոլստոյի ստեղծագործությունների էկրանավորումներ Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային դրամա ֆիլմեր Կատեգորիա:Բնօրինակում անաղբյուր հոդվածներ
Մարաթոն (մուլտֆիլմ)
«Մարաթոն» («The Marathon»), խորհրդային կարճամետրաժ մուլտֆիլմ, որ թողարկվել է 1988 թվականին «Բելառուսֆիլմ» կինոստուդիայում։ Ռեժիսորներ Միխայիլ Տումելյայի ու Ալեքսանդր Պետրովի կուրսային աշխատանքն է։ Մուլտֆիլմը նվիրված է Միկի Մաուսի 60-ամյակին և լայնորեն ցուցադրվել է ԱՄՆ-ում «Դիսնեյ ստուդիայի» հոբելյանական ծրագրի ընթացքում ։
Պատմություն
1988 թվականի նոյեմբերին նշվել է Միկի Մաուսի 60-ամյակը։ Այդ ժամանակ առաջին անգամ Խորհրդային Միություն է այցելել «Դիսնեյ» ընկերության պատվիրակությունը Ռոյ Դիսնեյի գլխավորությամբ։ Խորհրդային անիմատորները Ռոյին են ներկայացրել «Մարաթոն» մուլտֆիլմը՝ որպես նվեր Միկի Մաուսին ։
Մուլտֆիլմը նկարահանվել է հինգ ամիս և այն բանի շնորհիվ, որ մուլտիպլիկատորներից շատերն աշխատել են միայն էնտուզիազմով, այն արժեցել է ընդամենը 300 ռուբլի ։
Սյուժե
Երեխան մոտենում է էկրանին, որտեղ տեսնում է իր արտացոլանքը։ Կախարդական վրձնի շնորհիվ արտացոլանքը վերածվում է Միկի Մաուսի։ Երեխան ու մկնիկն սկսում են պարել, իսկ այդ ժամանակ էկրանի վերևում երևում են Միկի Մաուսի գոյության տարիներն արտահայտող թվեր։ Երեխան այդ ընթացքում մեծանում է․ նա դառնում է դեռահաս, ապա պատանի, հետո՝ չափահաս մարդ։ Թվերը հասնում են մինչև 60։ Միկի Մաուսը բոլորովին չի փոխվել, նա մնացել է նույն ուրախը և ուզում է պարել։ Իսկ երեխան այդ ժամանակ արդեն դարձել է ծեր մարդ և հոգնած նստում է բազմաթոռին։ Այժմ մկնիկին սկսում է հետևել այլ երեխա, որն արդեն ուրիշ սերնդից է։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1988 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Ալեքսանդր Պետրովի մուլտֆիլմեր
Քրդերը Հայաստանում
Քրդերը Հայաստանում (Kurdên Ermenistanê), կազմում են հետխորհրդային տարածքում բնակվող պատմականորեն նշանակալի քուրդ բնակչության զգալի մասը, որն ապրում է հիմնականում Հայաստանի արևմտյան մասում։ Նախկին ԽՍՀՄ-ի քրդերը Նոր տնտեսական քաղաքականության տարիներին՝ 1920-ական թվականներին, սկսել են քրդերեն գրել հայերեն տառերով, ապա 1927 թվականին՝ լատինատառ, ապա 1945 թվականին՝ կյուրեղագիր, իսկ հիմա՝ և՛ կյուրեղագիր, և՛ լատինատառ ։
Կորենիզացիայի քաղաքականության տարիներին խորհրդային կառավարությունը Հայաստանի քրդերին ապահովել է ռադիոյով, ինչպես նաև մայրենի լեզվով կրթությամբ և մամուլով։ Խորհրդային Հայաստանի իշխանությունները հիմնել են քրդերեն «Ռյա թազա» (Նոր ուղի) թերթը, ինչպես նաև Երևանից հեռարձակվող քրդալեզու ռադիո։ Քրդերի մասին առաջին ֆիլմը՝ Զարեն, նկարահանվել է 1926 թվականին Հայֆիլմի կողմից, իսկ առաջին քրդական վեպը՝ « Քուրդ հովիվը », որը գրվել է Արաբ Շամիլովի կողմից, հրապարակվել է 1935 թվականին Երևանում։ Երևանի պետական համալսարանի արևելագիտության ֆակուլտետում կա քրդական բաժին ։
ՀՀ 2011 թվականի մարդահամարի տվյալների համաձայն՝ Հայաստանում բնակվում էր 35 308 եզդի և 2 162 քուրդ բնակիչ ։ Քրականան և եզդիական համայնքներն ունեն մեկական ներկայացուցիչ ՀՀ Ազգային ժողովում։ Ազգային ժողովում քրդական համայնքը ներկայումս ներկայացնում է Կնյազ Հասանովը, իսկ եզդիական համայնքը՝ Ռուստամ Բաքոյանը ։
Քրդերը Հայաստանում
Քրդական ծագմամբ Շադդադյանների հարստությունը, որը տիրել է ժամանակակից Հայաստանի Հանրապետության տարածքի որոշ հատվածների X-XII դդ․, Արևելյան Հայստանում քրդերի ներկայության առաջին վկայությունն է ։ Միջնադարում քրդերի ներկայությունը Հարավային Կովկասում փոքր է եղել ։ Քրդական ցեղախմբեր XVIII դարում հարավից սկսել են չվել Արևելյան Հայաստան, հաստատվելով հիմնականում Արարատյան դաշտավայրում ։ Որոշ մահմեդական քրդեր հաստատվել էին Արևելյան Հայաստանում XIX դարի սկզբին, սակայն նրանց մեծ մասը մինչև XX դարի սկիզբը վերաբնակվել էր ժամանակակից Ադրբեջանի Հանրապետության տարածքում։ XIX դարի երկրորդ կեսին և XX դարի սկզբին եզդիները հաստատվել են Անդրկովկասում՝ փախչելով Օսմանյան կայսրությունում թուրքերի և մահմեդական քրդերի իրականացրած հալածանքներից ։
Հայաստանի առաջին հանրապետության տարիներին քրդերը ստացել են քաղաքական իրավունքներ․ Հայաստանի ազգային ժողովի կազմում ընտրվել է նաև քրդական համայնքի ներկաչացուցիչ, իսկ որոշ քրդեր դարձել են հայկական բանակի սպաներ և կազմավորել քրդական կամավորական գնդեր ։ Մահմեդական քրդերի մի մասը, մասնավորապես Կարսի մարզում, միացել է Հայաստանի թյուրքախոս բնակչության խռովություններին ընդդեմ Հայաստանի Հանրապետությանը ։
Խորհրդային տարիներին Հայաստանում մեծ թվով քրդերեն գրականություն է հրապարակվել, ստեղծվել են ազգային դպրոցներ և ռադիո։ Ըստ Սովետական մեծ հանրագիտարանի՝ Խորհրդային Հայաստանը քրդական գրականության հիմնական կենտրոնն է եղել ։ 1925 թվականին Հայաստանի քրդերի համար բացվել են ավելի քան 50 դպրոցներ ։
1937 թվականին՝ Ստալինյան բռնաճնշումներ ժամանակ, Հայաստանի շատ քրդեր դարձել են դրանց զոհը և աքսորվել Հայաստանից դեպի Սիբիր և կենտրոնական Ասիայի հանրապետություններ ։
Ղարաբաղյան հակամարտության բռնկումից հետո Հայաստանում բնակվող մահմեդական քրդերի մեծ մասը լքել է երկիրն ադրբեջանցիների հետ միասին, որոնց հետ փոխկապակցված էին կրոնական, մշակութային և բարեկամական հարաբերություններով ։ Այնուհետ նրանք մնացել են Ադրբեջանում կամ արտագաղթել են Ռուսաստանի Դաշնություն (մասնավորապես՝ Կրասնոդար) ։ Այժմ Հայաստանում չափազանց քիչ մահմեդական քրդեր են մնացել (ըստ քրդագետ Գառնիկ Ասատրյանի՝ 1998 թվականի դրությամբ նրանց թիվը մոտ հարյուր հոգի էր կազմում) ։
Խորհրդային ժամանակաշրջանում քրդերն ու եզդիները նույնացվում էին։ 1980-ական թվականներին եզդիական համայնքի որոշ առաջնորդներ պահանջել են իշխանություններից, որպեսզի եզդիները ճանաչվեն իբրև ինքնուրույն և առանձին ազգություն։ 1989 թվականի խորհրդային վերջին մարդահամարի տվյալներով, նախկինում քուրդ համարվող 60 000 հոգուց 52 700 հոգի որպես եզդի է ներկայացել ։ 1989 թվականից ի վեր մարդահամարներում քրդերը և եզդիները առանձին են հաշվվում, իսկ եզդիների բարբառը, որը քուրմանջիի բարբառ է, համարվում է առանձին լեզու՝ եզդիերեն (էզդիկի) ։
Այնուամենայնիվ, որոշ եզդիներ չեն ժխտում իրենց մշակութային և այլ կապերը քրդերի հետ և կամ իրենք իրենց քուրդ են համարում  ։
Քրդական հետազոտությունների կենտրոնի տնօրենի խոսքով՝ Հայաստանում քրդերի հետ կապված իրավիճակն այսօր նորմալ է և նրանց հանդեպ բացահայտ անհանդուրժողականություն չկա ։ Հայաստանի ընտրական օրենսգիրքը քրդական փոքրամասնության ներկայացուցչության համար Ազգային ժողովում նախատեսում է մեկ տեղ ։
Հայ-քրդական մշակութային կապեր
Ռուսական կայսրությունում քրդերի և եզդիների վերաբերյալ առաջին գիտական աշխատությունը գրել է Խաչատուր Աբովյանը («Քրդեր և եզդիներ» Երկերի լիակատար ժողովածու, հ․ 8, Երևան, 1958) ։
Հայտնի հայ երգահան Կոմիտասը գրի է առել հայկական, քրդական և թուրքական մի շարք ազգային երգեր, իսկ 1897 թվականին ավարտել է Բեռլինի Հումբոլդտի համալսարան, որտեղ ուսումնասիրում էր քրդական երաժշտություն։
Հայ բանաստեղծ Հովհաննես Շիրազը, օգտագործելով քրդական լեգենդը, գրել է իր հայտնի «Սիամանթո և Խջեզարե» պոեմը։
Ծանոթագրություններ
Կատեգորիա:Հայաստանի ազգեր Կատեգորիա:Քրդերը Հայաստանում
Տոհվռի (գյուղ, Պեռստի շրջան)
Տոհվռի (Tohvri), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 72 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Պեռստի շրջանի բնակավայրեր Կատեգորիա:Էստոնիայի գյուղեր
Թրոմբոֆլեբիտ
Ախտանիշներ
Այս ախտանիշները հաճախ, բայց ոչ միշտ կապված են թրոմբոֆլեբիտի հետ ։
Ծանոթագրություններ
Կատեգորիա:Արյունատար անոթների հիվանդություններ Կատեգորիա:Բորբոքումներ
Կամպուակ
Կամպուակ (Campuac), համայնք Ֆրանսիայի Օկսիտանիա մարզի Ավերոն գավառում ։
Բնակչությունը 2008 թվականի դրությամբ կազմում է 450 մարդ, բնակչության խտությունը` 23.45 մարդ/կմ²։ Բնակավայրը զբաղեցնում է 19.19 կմ² տարածք։
Աշխարհագրություն
Գտնվում է Փարիզ քաղաքից 480 կմ հարավ, Թուլուզ քաղաքից` 145 կմ հյուսիս-արևելք, Ռոդեզ քաղաքից` 25 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 259 աշխատունակ (15-64 տարեկան) բնակիչ, որոնցից ակտիվ էին 187-ը, իսկ ոչ ակտիվները` 72։ Ակտիվության ցուցանիշը կազմում է 72,2 %։ 187 աշխատունակ մարդկանցից աշխատել է 177 անձ (100 տղամարդ և 77 կին)։ Գործազուրկ են եղել 10 անձ (5 տղամարդ և 5 կին)։ 72 անաշխատունակներից 17-ը եղել են աշակերտներ կամ ուսանողներ, 44-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մեզիդ-աղա
Մեզիդ-աղա, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ռադչա (գյուղ, Նարոդիչի շրջան)
Ռադչա (Радча), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1930 թվականին։
2001 թվականի տվյալներով Ռադչա գյուղում բնակվում էր 265 մարդ։ Բնակավայրը զբաղեցնում է 0,389 կմ² տարածք։ Բնակչության խտությունը կազմում էր 681,23 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Նարոդիչի շրջանի բնակավայրեր Կատեգորիա:Ուկրաինայի գյուղեր Կատեգորիա:1930 թվականին հիմնադրված բնակավայրեր
Ռեպյախովատի (Կույբիշևի շրջան)
Ռեպյախովատի (Репяховатый), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կույբիշևի գյուղական համայնքի կազմի մեջ։
Լյուլինցի (գյուղ, Կալինովկայի շրջան)
2001 թվականի տվյալներով Լյուլինցի գյուղում բնակվում էր 580 մարդ։ Բնակավայրը զբաղեցնում է 1246 կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կալինովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1782 թվականին հիմնադրված բնակավայրեր
Շիրլինգ (Վերին Պֆալց)
Շիրլինգ (Schierling), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 7225 մարդ (դեկտեմբերի 31, 2010 թվական) ։ Զբաղեցնում է 77,62 կմ² մակերես տարածք։ Պաշտոնական կոդ՝ 09 3 75 196։
Արտաքին հղումներ
Կատեգորիա:Գերմանիայի բնակավայրեր
(9818) Էուրիմախոս
(9818) Էուրիմախոս (Eurymachos), աստերոիդ Յուպիտերի տրոյացիներից։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 5,237 ա. մ., առավելագույնը մոտենում է 5,2004 ա. մ. հեռավորության վրա և հեռանում 5,2736 ա. մ. ։ Արեգակի շուրջ մեկ ամբողջական պտույտ է կատարում 4377,46 երկրային օրվա ընթացքում, իր ուղեծրով շարժվելով միջինում 0,082239 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,48° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Իննի Տյոգինգ
Իննի Տյոգինգ (Töging am Inn), քաղաք Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 9047 մարդ է (ըստ 2010 թվականի դեկտեմբերի 31-ի) ։ Տարածքը 13,66 կմ² է։ Պաշտոնական կոդ՝ 09 1 71 132։
Քաղաքը ստորաբաժանվում է 9 քաղաքային համայնքների։
Արտաքին հղումներ
Կատեգորիա:Գերմանիայի քաղաքներ
Մարկ Բիրիգիթի
Մարկ Ռոմանո Բիրիգիտի (Mark Romano Birighitti, ), ավստրալիացի ֆուտբոլիստ, «Սենտրալ Կոստ Մարինես» ակումբի և Ավստրալիայի ֆուտբոլի ազգային հավաքականի դարպասապահ։
Ակումբային կարիերա
Բիրիգիտին «Ադելաիդա Յունայթեդ» ակումբի սան է։ 2008 թվականի հոկտեմբերի 17-ին «Բրիսբեն Ռոար»-ի դեմ մրցախաղում նորամուտ է ունեցել A-Լիգա ։ 4-րդ մրցաշրջանում Մարկը չի կարողացել հաղթել Յուջին Գելեկովիչի մրցակցությունը և 2012 թվականին լքել է թիմը։ Հուլիսին Բիրիգիտին պայմանագիր է ստորագրել «Նյուքասլ Յունայթեդ Ջետս»-ի հետ։ Հոկտեմբերի 7-ին իր նախորդ թիմի՝ «Ադելիդա Յուանթեդ»-ի դեմ մրցախաղում նա նորամուտ է ունեցել նոր ակումբի կազմում ։ Նորամուտը այնքան էլ տպավորիչ չի ստացվել, Մարկը հեռացվել է դաշտից երկրորդ խաղակեսում։ 2014 թվականին նրա նկատմամբ հետաքրքրություն է ցուցաբերել  գերմանական «Բայեր Լևերկուզեն» ակումբը , բայց տրանսֆերը խափանվել է։
2015 թվականի սկզբին Բիրիգիտին մեկ ու կես տարվա վարձակալության իրավունքով տեղափոխվել է իտալական «Վերեզե» ակումբ ։ Ապրիլի 25-ին «Վիչենցի»-ի դեմ մրցախաղերում նորամուտ է ունեցել իտալական Սերիա-B ։ Վարձակալության ավարտից հետո Մարկը վերադարձել է «Նյուքասլ Յունայթեդ Ջետս»։
Զեդա Բզվանի
Զեդա Բզվանի (ზედა ბზვანი), գյուղ Վրաստանում։ Գտնվում է Իմերեթի մարզի Վանի շրջան‎‎ում ։
Մարկ Բիրիգիթի
Ակումբային կարիերա
2016 թվականի ամռանը նրա պայմանագիրը ակումբի հետ լրացել է, և Մարկը ազատ գործակալի իրավունքով 2 տարվա համաձայնագիր է ստորագրել «Սուոնսի Սիթի» ակումբի հետ ։
Միջազգային կարերա
2010 թվականին Մարկը Ավստրալիայի պատանեական հավաքականի կազմում նվաճել է Ասիայի պատանեական գավաթը։ 2011 թվականին Ավստրիալիայի երիտասարդական հավաքականի կազմում մասնակցել է Կոլուբիայում Աշխարի երիտասարդական առաջնությանը։ Մրցախաղում նա խաղացել է Էկվադորի, Իսպանիայի և Կոստա-Ռիկայի թիմերի դեմ մրցախաղերում։
Զեդա Բզվանի
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 371 մարդ ։
Մարկ Բիրիգիթի
Միջազգային կարերա
2013 թվականի հունլիսի 28-ին Մարկը նորամուտ է ունեցել Չինաստանում Արևելյան Ասիայի գավաթի մրցախաղում Ավստրիալիայի հավաքականի դեմ ։
Ծանոթագրություններ
Կատեգորիա:Ավստրալիացի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:ՆԱԿ Բրեդայի ֆուտբոլիստներ Կատեգորիա:Վարեզեի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Ավստրալիայի հավաքականի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Դեպի Հայք
«Դեպի Հայք» հիմնադրամը (Birthright Armenia) բարեգործական կազմակերպություն է, որը սփյուռքահայ երիտասարդներին առաջարկում է անվճար հայերեն լեզվի դասընթացներ, շրջապտույտներ, սեմինարներ, հյուրընկալ ընտանիքների մոտ օթևանում, բժշկական ապահովագրություն և Հայաստան ճանապարհածախսի փոխհատուցում ։
Կազմակերպության հիմքը
«Դեպի Հայք»-ը հիմնադրվել է 2003 թվականին, որպես միջազգային բարեգործական կազմակերպություն ։ Ծրագրի նպատակն է՝ զարգացնել և ամրապնդել հայրենիքի ու սփյուռքի երիտասարդների միջև կապերը, վերջիններիս հնարավորություն տալով մասնակցել Հայաստանի առօրյա կյանքին և ներդրում ունենալ հայրենիքի զարգացմանը կամավորական աշխատանքի միջոցով ։
Ծրագրի պահանջն է, որ մասնակիցներն ունենան հայկական ծագում, 20-32 տարեկան և Հայաստանում գտնվեն առնվազն երկու ամիս։ Մասնակիցները միայն մեկ անգամ կարող են օգտվել Դեպի Հայքի ճանապարհածախսի փոխհատուցման ծրագրից։ Առ 2012 թ. հիմնադրամը հովանավորել է ավելի քան 650 սփյուռքահայ կամավորների 30 երկրներից ։
Նման կազմակերպություններ
Նման կազմակերպությունների շարքին է դասվում Birthright Israel, որն առաջարկում է կրթական ու մշակութային փոխանակում։ Մեկ այլ կազմակերպություն՝ IrishWay անվանումով կազմակերպում է ճանապարհորդության դեպի Իռլանդիա ծագումով իռլանդացի ամերիկյան բարձր դասարանցիների համար։
Տես նաև
Կատեգորիա:Հայաստանի ոչ առևտրային կազմակերպություններ Կատեգորիա:Հայաստանի կազմակերպություններ
Hell of a Night
«Hell of a Night», ամերիկացի ռեփեր Սքուլբոյ Քյուի երգը։ Այն թողարկվել է 2014 թվականի հոկտեմբերի 21-ին՝ որպես նրա «Oxymoron» կոչվող երրորդ ստուդիական ալբոմի չորրորդ սինգլ ։ Երգը գրվել է Սքուլբոյ Քյուի և DJ Dahi-ի կողմից։
Տեսահոլովակ
Երգի տեսահոլովակը, որի ռեժիսորն է Ջոն Ջոն Ավգուստավոն, ներկայացվել է 2014 թվականի նոյեմբերի 7-ին Սքուլբոյ Քյուի VEVO ալիքում ։ Տեսահոլովակը ցույցադրում է մի երեկույթ, որտեղ ռեփերը թմրանյութերի ազդեցության տակ է գտնվում ։
Արտաքին հղումներ
Կատեգորիա:2014 սինգլներ Կատեգորիա:Սքուլբոյ Քյուի երգեր Կատեգորիա:2014 երգեր
Ալիսկերովո (քաղաքատիպ ավան, Բիլիբինսկի շրջան)
Ալիսկերովո (Алискерово), քաղաքատիպ ավան Ռուսաստանի Չուկոտկայի ինքնավար օկրուգի Բիլիբինսկի շրջանի կազմում։
Բնակչությունը 2008 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Չուկոտկայի ինքնավար օկրուգի Բիլիբինսկի շրջանի բնակավայրեր Կատեգորիա:1961 թվականին հիմնադրված բնակավայրեր
Աբու Բաքր
Աբու Բաքր (, ամբողջական անունը՝ أبو بكر الصديق, Աբու Բաքր ալ-Սիդդիկ՝ կույսի հայր ճշմարտախոս), չորս ուղղահավատ խալիֆներից (Աբու Բաքր, Օմար, Օսման, Ալի) առաջինը, իշխել է 632-634 թվականներին։ Նա այդպես է կոչվել, որովհետև նրա դուստր Այիշան ամուսնացած էր Մուհամմադ մարգարեի հետ։
Աբու Բաքրը և Մուհամմադ մարգարեն
Մեդինայում Աբու Բաքրը ավելի մտերմացավ Մուհամմադի հետ՝ իր դստերը՝ Այիշային, կնության տալով վերջինիս։ Աբու Բաքրը ուղեկցում էր Մուհամմադին իր բոլոր ճանապարհորդությունների և ռազմարշավների ժամանակ, սակայն անձամբ երբեք չի ղեկավարել որևէ նշանավոր քաղաքական կամ ռազմական արշավ։ Իսլամական աղբյուրները Աբու Բաքրին բնութագրում են մեղմ բնավորությամբ անձնավորություն՝ զուրկ իշխանասիրությունից և փառասիրությունից։
Մուհամմադ մարգարեի մահը մուսուլմանական համայնքին կանգնեցրեց բարդ ընտրության առջև, քանի որ մարգարեի հեղինակությունը այնքան մեծ էր, որ որևէ մեկը նույնիսկ փորձ չէր արել մտածել ապագայի մասին կամ պատկերացնել կյանքը առանց Մուհամմադի, սակայն նոր առաջնորդ ընտրելը անհրաժեշտ էր։ Մուհաջիրների և անսարների երկարատև քննարկումներից հետո որոշվեց ումմայի նոր առաջնորդ ընտրել Մարգարեի զինակիցներից Աբու Բաքրին. ավանդությունը վկայում է, որ Մուհամմադը ևս Աբու Բաքրին տեսնում էր որպես իրեն հաջորդ և պատահական չէ, որ իր՝ հիվանդ եղած ժամանակ, աղոթքի ժամանակ հենց նրան էր նշանակել՝ իրեն ներկայացնելու համար։ Աբդալլահ իբն Օսման Աբու Բաքր ալ-Սադիկը դարձավ առաջին խալիֆը և սկսվեց ուղղահավատ խալիֆների կառավարման շրջանը։
Աբու Բաքրը՝ խալիֆ
Գլխավորելով մուսուլմանական համայնքը՝ Աբու Բաքրը բավականին համեստ կյանք էր վարում, ընդգծելով, որ ինքը ուղղակի համարվում է մարգարեին տրված ուխտերի կատարողը։ Աբու Բաքրը կառավարեց ընդամենը երկու տարի, բայց այս երկու տարում նրան լուրջ փորձություններ էին սպասվում, քանի որ Մուհամմադի մահը առաջ էր բերել խռովություններ։Մեքքայից և Մեդինայից հեռու գտնվող շրջաններում ակտիվացել էին կեղծ-մարգարեները ՝ Տուլեյհը, Սաջահը, Մուսեյլիմը։ Այս պայմաններում Աբու Բաքրը ստիպված էր վճռականություն և նույնիսկ կոպտություն ցուցաբերել իսլամի միակությունը և ամբողջականությունը պահպանելու համար։ Արևելյան ցեղերը, որոնք հրաժարվում էին վճարել սադակը, շարժվում են դեպի Մեդինա՝ կեղծ-մարգարե Սաջահի գլխավորությամբ։ Մուսուլմանները հետապնդում և ջախջախում են ապստամբներին, իսկ ինքը Սաջահը փախչում է Իրան, որտեղ հետագայում ընդունում է իսլամ։ Այնուհետև ջախջախվեց Տուհեյլը և հպատակեցվեց արաբական հարավը՝ մինչև Օման և Հադրամաութ, և վերջապես մուսուլմանական բանակը հռչակավոր հրամանատար Խալիդ իբն Վալիդի գլխավորությամբ պարտության մատնեց Մուսեյլիմի ջոկատներին, իսկ ինքը Մուսեյլիմը սպանվեց։ Այս պայքարում ընկան երեսուն հաֆիզներ (մարդիկ, ովքեր անգիր հիշում էին Ղուրանը), որից հետո Աբու Բաքրը հրամայեց, որ հաֆիզները ոչ միայն անգիր հիշեն, այլ նաև թելադրեն Սուրբ գրության արժեքավոր հատվածները։
Ավարտելով պայքարը Մուսեյլիմի դեմ՝ Խալիդ իբն Վալիդը խալիֆի հրամանով շարժվեց դեպի Եփրատ, պարտության մատնելով Իրանի շահին շղթաների մարտում և գրավեցին Հիրան ՝ Լախմիների մայրաքաղաքը։ Պաղեստինում Խալիդը բյուզանդական բանակին պարտության մատնեց Աջնադայնի մոտ. այս հաղթանակը ճանապարհ բացեց դեպի Սիրիա։ Իր զորքերի հաջողությունների շնորհիվ Աբու Բաքրը ստացավ Սիրիայի նվաճող մականունը, սակայն Աբու Բաքրին վիճակված չէր տեսնել իսլամի տարածումը Արաբիայի սահմաններից դուրս։ Նա հիվանդացել էր մինչև Աջնադայնի ճակատամարտը և շուտով մահանում է՝ ապրելով վաթսուն երեք տարի. այնքան, որքան մարգարեն։ Նրան հուղարկավորել են Մուհամմադ մարգարեի կողքին՝ Մարգարեի մզկիթում։ Մահանալուց առաջ Աբու Բաքրը հասցրել էր իրեն հաջորդ նշանակել Օմար իբն Խատտաբին։
Ծանոթագրություններ
Կատեգորիա:Արաբ խալիֆներ Կատեգորիա:Արաբական խալիֆայություն
Ռեշետովկա (Կույբիշևի շրջան)
Ռեշետովկա (Решетовка), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Լիսոգորսկի գյուղական համայնքի կազմի մեջ։
Կատեգորիա:Ռոստովի մարզի Կույբիշևի շրջանի բնակավայրեր Կատեգորիա:Ռուսաստանի խուտորներ
Մերկլուտ
Մերկլուտ, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կլիմովկա (գյուղ, Մելեուզովսկի շրջան)
Կլիմովկա (Климовка, Климовка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 41 մարդ։
Տիիկվեռե
Տիիկվեռե (Tõikvere), գյուղ Էստոնիայի Յիգևամաա նահանգի Տոռմա շրջանում։
Կլիմովկա (գյուղ, Մելեուզովսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր
Տիիկվեռե
2011 թվականի տվյալներով գյուղում բնակվում էր 121 մարդ։
Ադրբեջանը Եվրատեսիլ 2013 երգի մրցույթում
Արտաքին հղումներ
Կատեգորիա:Երկրներ Եվրատեսիլ 2013 երգի մրցույթում
Շերտագլուխ եղեգնաթռչնակ
Շերտագլուխ եղեգնաթռչնակ, (Acrocephalus schoenobaenus), շահրիկների ընտանիքի թռչուն։
Արտաքին տեսք
Մարմնի երկարությունը՝ 13 սմ է, թևերի բացվածքը՝ 17-21 սմ, կենդանի զանգվածը՝ 11-15 գ։ Փետրածածկը խայտավոր է, պոչը՝ կարճ։ Հասունի հոնքը աղոտ սպիտակ է, գագաթի կողմնային շերտերը և ակնաշերտը՝ սև։ Վերևից մոխրադարչնագույն է՝ մուգ խայտերով, գոտկատեղը՝ շիկակարմիր-դարչնագույն։ Երիտասարդի կրծքի վրա կա մանր պտերից կազմված լայնակի շերտ։ Երգում է՝ թփի ծայրին նստած կամ հարսանեկան թռիչքի ընթացքում։ Բնակվում է ճահճուտներում, բոշխային մարգագետիններում։
Սննդառություն
Սնվում է անողնաշարավորներով։
Բազմացում
Գարնանային վերադարձը՝ մայիսի 1-ին տասնօրյակից։ Հարսանեկան զույգերը ձևավորվում են մայիսի վերջ հունիսին, որին զուգահեռ հայտնվում են ձվադրմանը պատրաստ կամ 1-3 ձվերի առկայությամբ բներ։
Բնադրում
Բույնը գավաթաձև է (տրամագիծը՝ 8 սմ)՝ խոտաբույսերից՝ հյուսված թփուտներին կամ բարձր խոտաբույսերին։ Դնում է 18 մմ տրամագծով, ձիթապտղագույն-դարչնագույն՝ մուգ կանաչ պտերով 5-6 ձու։ Բնում կերակրվող ձագերը գրանցված են հունիսի վերջին, կրկնակի բնադրման դեպքում՝ հուլիսին, թռիչքին ոչ հմուտ տիրապետողները (ծնողների հետ)' մինչև հուլիսի վերջը։
Կենսակերպ
Բնադրող-չվող է, քիչ տարածված։ Երիտասարդ թռչունների թիվը կտրուկ աճում է օգոստոս-սեպտեմբերին։ Աշնանային չուն՝ մինչև սեպտեմբերի 1-ին կեսերը։ Կենսակերպի այլ առանձնահատկություններին վերաբերող տվյալները բացակայում են։
Պատկերասրահ
Կատեգորիա:Թռչուններ այբբենական կարգով Կատեգորիա:Աֆրիկայի թռչուններ Կատեգորիա:Եվրոպայի թռչուններ
(1938) Լոզան
(1938) Լոզան (Lausanna), աստերոիդ աստերոիդների հիմնական գոտում։ Հայտնաբերվել է 1974 թվականի ապրիլի 19-ին Պաուլ Վիլդի կողմից Ցիմերվալդում ։
Արտաքին հղումներ
Կատեգորիա:1974 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռուսկո-Լյուտինո (Կույբիշևի շրջան)
Ռուսկո-Լյուտինո (Русско-Лютино), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կրինիչնո-Լուգսկի գյուղական համայնքի կազմի մեջ։
Կատեգորիա:Ռոստովի մարզի Կույբիշևի շրջանի բնակավայրեր Կատեգորիա:Ռուսաստանի խուտորներ
Խուան Դիեգո Բոտտո
Կենսագրություն
Ծնվել է 1975 թվականի օգոստոսի 29-ին Բուենոս Այրեսում, դերասանների ընտանիքում։ Հայրը՝ Դիեգո Ֆեռնանդո Բոտտոն, որ իր հայացքներով պերոնիստ էր, 1977 թվականին՝ արգենտինական Կեղտոտ պատերազմի ընթացքում, առևանգվել է և ամենայն հավանականությամբ սպանվել։ Մայրը՝ Քրիստինա Ռոտան, 1978 թվականին երկրորդ ամուսնու և փոքրիկ Խուան Դիեգոյի ու նրա ավագ քրոջ՝ Մարիայի հետ տեղափոխվել է Մադրիդ , թատրոնում ու կինոյում ստեղծագործելու հետ մեկտեղ դերասանական վարպետության դպրոց է բացել, որտեղ հետագայում ուսանել են նաև իր երեխաները՝ Մարիան, Խուան Դիեգոն ու Մադրիդում ծնված նրանց կրտսեր քույրը՝ Նուր ալ Լևին    (շրջանավարտներից շատերը անվանի դերասաններ են դարձել)։ Մոր վարած դերասանական վարպետության դպրոցն ավարտելուց հետո Խուան Դիեգոն մեկնել է Նյու Յորք, որտեղ ապրել է երկու տարի և շարունակել ուսումնառությունը, դերասանական իր ձիրքը զարգացրել ու մշակել Ուտա Հագենի ղեկավարությամբ  ։
Ստեղծագործական գործունեություն
Խուան Դիեգոյի առաջնելույթը կինոյում տեղի է ունեցել 1983 թվականին, երբ նա ընդամենը ութ տարեկան էր. հանդես է եկել Ֆաուստո Կանելի «Իշխանության խաղը» գեղարվեստական կինոնկարում ։ Դերասանին միջազգային համբավ է բերել նրա տպավորիչ դերակատարումը 1999 թվականին նկարահանված «Sobreviviré» («Գոյատևել») ֆիլմում։ Հանդիսատեսի ջերմ ընդունելությանն ու քննադատների բարձր գնահատականին է արժանացել նաև Բոտտոյի խաղը թատերական մի շարք ներկայացումներում։
2016 թվականին նրան վստահվել է ամերիկյան «Լավ վարք» հեռուստասերիալի գլխավոր հերոսի կերպարի մարմնավորումը ։
Անձնական կյանք
Բոտտոն փաստացի ամուսնական կապի մեջ է իսպանացի գրող և լրագրողուհի Օլգա Ռոդրիգեսի հետ ։ Ապրում են Մադրիդում, ունեն մեկ դուստր ՝ Սալմա անունով ։ Խուան Դիեգոն ակտիվորեն մասնակցում է քաղաքական պայքարին. 2003 թվականին ընդգրկված է եղել Իրաքում պատերազմի դեմ բողոքի շարժման մեջ, օգնություն է ցույց տվել անհայտ կորածների երեխաներին։
Արտաքին հղումներ
Կատեգորիա:Իսպանացի կինոդերասաններ Կատեգորիա:Իսպանացի հեռուստատեսային դերասաններ Կատեգորիա:Թատրոնի դերասաններ Կատեգորիա:21-րդ դարի դերասաններ Կատեգորիա:20-րդ դարի դերասաններ
Հսկա (Marvel Comics)
Հսկա (Colossus), իրական անուն՝ Պյոտր Նիկոլայևիչ Ռասպուտին (Piotr Nikolaievitch Rasputin), Marvel Comics տիեզերքում սուպերհերոսային կերպար։ Ստեղծել են գրող Լեն Ուեյնը և նկարիչ Դեյվ Քոքրումը, առաջին անգամ հայտնվել է Giant-Size X-Men #1 համարի կոմիքսում (1975 թվականի մայիս)։ Ռուս մուտանտ է, Իքս մարդկանց թիմի անդամ և նրանց մեջ՝ ամենաուժեղ ֆիզիկական տվյալներ ունեցողը։ Դեբյուտից հետո նա հաճախ է հայտնվել Իքս մարդկանց մասին կոմիքսներում։ Տաղանդավոր նկարիչ է, չուզելով է օգտագործում իր ուժերը մարտի ժամանակ, զգալով, որ իր ուժերը հանուն հասարակ մարդկանց և մուտանտների բարօրության օգտագործելու պարտականություն ունի։ Իքս մարդկանց մասին ֆիլմերում նրա դերը կատարել է Դանիել Կադմորը, իսկ Դեդփուլ ֆիլմում ՝ Գրեգ ԼաՍալը (հնչյունավորել է Ստեֆան Կապիչիչը)։
Ամառային արձակուրդների ժամանակը
«Ամառային արձակուրդի ժամանակը» («Время летних отпусков»), 1960 թվականի խորհրդային ֆիլմ, որը նկարահանել է ռեժիսոր Կոնստանտին Վոինովը Ալեքսանդր Ռեկեմչուկի համանուն վեպի հիման վրա։
Հսկա (Marvel Comics)
Կենսագրություն
Հսկան ծնվել է Ռուսաստանի Իրկուտսկի շրջանի Ուստ Օրդինսկ գյուղում, տեղակայված Բայկալ լճի ափին ։ Հետո նրա ընտանիքը տեղափոխվում է Լենինգրադ։ Պրոֆեսոր Իքսը գտնում է Հսկային՝ Ցերեբրոյի օգնությամբ և առաջարկում է նրան դառնալ Իքս մարդիկ թիմի անդամ, որը պետք է փրկեր գլխավոր հերոսներին՝ Կրակոա կղզուց։ Հսկան համաձայնվում է։ Առաքելությունից հետո նա մնում է թիմում։ Ընկերություն է անում Կուղխի հետ և սիրում է Քիթի Փրայդին։ Նա մահանում է Ժառանգության վիրուսից, իսկ հետո վերակենդանանում ։
Ultimate տարբերակ
Պյոտր Ռասպուտինը ծնվել է Ուստ Օրդինսկում։ Պյոտրի զարմանալի ունակությունները բավականին վաղ են հայտնվել։ Մանկությունից սկսած նա աշխատում է օգնել իր ծնողներին։ Իր յուրահատուկ ունակությունների մասին շատ արագ իմանում է ռուսական մաֆիան։ Փոքր տղան առևանգվում է։ Ցավոք սրտի, նրա ուժը բավակաչափ սահմանափակ է լինում։ Ծառայում է որպես փորձարարական օբյեկտ «Բանշի» թմրանյութի հետազոտման համար, ինչի շնորհիվ էլ ստանում է մեծ ֆիզիկական հնարավորություններ։ Ավելի ուշ ավազակները փոխանցում են նրան իրենց Ամերիկայի «բարեկամներին»։ Այդպես փոքր Պյոտրը հայտնվում է Գերմանիայում
Ամառային արձակուրդների ժամանակը
Նկարահանումներ
Ֆիլմը նկարահանվել է Ուխտա քաղաքում, զանգվածային տեսարաններում ներգրավված են եղել քաղաքի բնակիչները։ Ֆիլմում կարելի է տեսնել Ուխտայի Գուբկինի անվան փողոցը և «Ստրոիտել» մարզադաշտը ։
Հսկա (Marvel Comics)
Ultimate տարբերակ
Նա ստիպված աշխատում է ռուս մաֆյոզների համար։ Հսկան չի մոռանում իր ծնողներին և եղբայրներին, որոնք մնացել էին Ռուսաստանում և անընդհատ նրանց գումար է ուղարկում, որոնք նրան տալիս էին հանցագործները։ Պրոֆեսոր Իքսը գտնում է Հսկային՝ Ցերեբրոյի միջոցով և առաջարկում նրան միանալ Իքս մարդկանց թիմին։ Հսկան համաձայնվում է։ Հանցագործները «Քինգփինի»` Մեծ Բորիսի ղեկավարությամբ, չեն ուզում բաց թողնել այդպիսի յուրօրինակ մարտիկի, ինչպիսին Հսկան է։ Սակայն Կուղխը և Կիկլոպը չափավորեցնում են նրանց խանդավառությունը և «համոզում» են նրանց Պյոտրին հանգիստ թողնել։ Քսավյեր դպրոցում գտնվելու ժամանակ՝ Պյոտրը ցուցադրում է իրեն որպես փակ և անխոս մարդ։ Շատ քիչ է շփվում այլ Իքս մարդկանց հետ և միշտ հեռու է իրեն պահում։ Հետո պարզվում է, որ Հսկան ֆիզիկապես կախված է մուտանտային ուժերը հզորացնող դեղամիջոցից, առանց այդ դեղամիջոցը ընդունելու նրա ուժերը քչանում են, որից հետո նույնիսկ չի կարողանում բարձրացնել սեփական ձեռքերը «պողպատյա» վիճակում։
Ամառային արձակուրդների ժամանակը
Նկարահանումներ
Առանձին տեսարաններ նկարահանվել են Վոդնի գյուղում, ուղղաթիռի դիմավորման տեսարանում ներգրավված են եղել գյուղի գրեթե բոլոր բնակիչները ։
Հսկա (Marvel Comics)
Ultimate տարբերակ
Ուլտիմատումից հետո, Ջին Գրեյը, տելեպատիայի օգնությամբ տեսնում է Հսկային և Փոթորիկին գիտական լաբորատորիայում՝ աֆեկտի ազդեցության տակ։
Ամառային արձակուրդների ժամանակը
Նկարահանումներ
«Ուն Յաշա» նավթահանքը ֆիլմում գյուղ է, նավթամուղը, նավթի աշտարակները դեկորացիա են․ կառուցվել են Ուխտայից  18 կմ հեռավորության վրա՝ Չուտ գետի ողողադաշտում ։